經數: 一七六七

經名: 大般涅槃經疏卷第一

頁數: 四一

上              欄

二. □染下感傷謙己二. 初感傷多難. □至也.

從此絶筆逆至染筆. 凡歷五載. 卽唐高祖武

德元年戊寅歲撰疏絶筆也. 煬帝卽位改元

大業在位十三年. 十二年幸江東宮. 十三年

唐公起義師於太原. 破宋老生於□邑. 所在

克敵. 遂入長安尊煬帝爲太上皇. 奉煬帝孫

文德太子之子侑. 簒位卽恭帝也. 改元義寧.

至二年遜位于唐公. 改云武德. 旣云凡歷五

載. 知是武德元年絶筆也. 於此五載凡經六

移. 初寄天台之南. 二移沃洲. 三移遂安. 四移

柵城. 五重移遂安. 六移安洲. 幷前八障及中

五難共成十九難緣. 於後六中更取火賊二

事. 則有二十一也. 五難謂僧使遭追値水被

讒馬陷也. 前八中五是製疏之遠由. 尋舊疏

是近由. 後六是正製疏. 問前八爲障何名遠

由. 答由不聞法故自損疏. 若其聞者則疏是

師說. 安得自製. 前八爲障竟不聞法. 後六雖

艱終成斯疏. 嗚呼正法難聞正道難行. 其若

是乎. 干戈者. 孔安國曰. 干盾也. 戈戟也. 論

語曰. 而謀動干戈於邦內. [&FFFF]#食水齋言其儉

也. 水床雪被喩其寒也. 其有圓頂方袍暖衣

飽食. 旣迎遺敎. 又偶淸時. 而口不談出世之

言. 心不則至眞之道. 自樹迷暗反輕學宗. 吾

知斯人紹三塗種. 疏主聖者. 得無悲乎. 夢抽

思乙者. 乙應作一. 昭明文選序云. 耿介之意

旣復. 壹[&FFFF]#之懷靡□. 注曰. 壹[&FFFF]#憂思也. 今謂

軍火所怖干戈所駭. 而夢驚若抽憂思壹[&FFFF]#.

辭旣下謙己述懷. 野質者. 論語曰. 質勝文則

野. 此言辭鄙意. 豈會文者. 謂所立義意淺近.

中              欄

豈能契會斯經圓頓之文也. 此言義暗辭鄙

義暗皆謙也. 有崖易殆者. 爾雅曰. 重崖岸注

曰. 兩崖累者曰岸. 殆危也. 有身速滅如土岸

易崩. 空海難遍者. 圓空廣大若滄海難遍. 故

不可以易殆之身窮. 難遍之義也. 盲□下如

盲觸象如□談刀. 或可偏知於少義. 敢言圓

解於大理也. 特是下正明述作之意. 旣是偏

知何故撰疏. 故釋云. 特是不負本懷也. 言本

懷者. 始爲此經遂親智者. 卽前文云. 走雖不

敏願聞旨趣. 於是負□天台. 心□藍染也. 遽

玆石火者. 淮南子曰. 人生天地之間. 如鑿石

見火電光過隙. 疏主自謂. 無常忽遽如彼石

火. 不能久硏經義. 故且率爾成疏也. 卷舒下

自慶也. 初句明卷舒尋經. 次句明[&FFFF]#嘆撰疏.

仰謝於心口者. 由心思故口[&FFFF]#也. 鹿耘毒草.

或作[&FFFF]#芸. □豕亥之誤. 應作□[&FFFF]#. 上彼[&FFFF]#切.

下音袞. 左傳曰. 譬如農夫是□是[&FFFF]#. 杜注云.

□耘也. [&FFFF]#壅[&FFFF]#也. 然毒草藥王之語. 出在今

經. 故如來性品云. 譬如雪山多生諸藥. 亦有

毒草. 諸衆生身亦復如是. 雖有四大毒蛇之

種. 其中亦有妙藥. 大工所謂佛性. 或執訛字

便心□鹿耘草之緣者. 何異聞三豕渡河. 便

謂□行水上乎. 故僧傳道丕議沙汰云. 僧之

淸尙必不露於人前. 僧或凶頑而偏遊於世

上. 必恐正施□[&FFFF]#. 草和蘭□而芟. 方事淘澄.

金逐沙泥而蕩. 彼用□[&FFFF]#之語義與今同. 又

□□□三體□通. 爾雅云. [&FFFF]#□也. 經典釋文

作□耘也. 字林云. 耕禾間也. 說文云. Ｃ□鋤

也. 今疏主斥諸師非義. 如□[&FFFF]#毒草. 顯佛性

下              欄

正理如微養藥王. 故前文云. 將疏勘經不與

文會. 怏怏終日□若病諸也. 螳Ｃ螢□者. 螳

螂性怒. 遇物必擧Ｃ而拒之. 莊子曰. 螳螂怒

臂以當車. 豈[&FFFF]#碎於轍間. 文選曰. 欲以螳螂

之斧. 禦隆車之隧. 注云. 前有兩足擧之. 如執

斧之象. 崔豹古今注曰. 螢火一名暉夜. 一名

景天. 一名□□. 一名燐. 一名丹良. 一名丹

鳥. 一名夜光. 一名宵燭. 非能抗曜也者. 曜卽

日也. 廣雅云. 日名曜靈. 謂螳Ｃ不能拒抗於

車轍. 螢□不能爭輝於曜靈. 此疏主自謙識

見微劣. 不能抗曜於諸師也. 吾祖聖師爲法

之志艱苦之[&FFFF]#. 盡在於此文矣. 傳斯宗者. 得

不思齊. 詩云. 伐柯伐柯其則不遠. 可不懋乎.

或卷末有半紙批文者. 蓋後人謬錄

涅槃玄義發源機要卷第四

1科南本涅槃經序

元崇聖院傳天台宗

敎校經沙門師正述

吾佛大聖人. 最後雙林會上. 爲末世比丘普

及大地衆生明心見性. 而說是經也. 備明戒

檢. 廣開常宗. 摩訶止觀. 依之爲扶律顯常. 喩

之以贖命重寶. 故經云. 此經若在佛法則在.

此經若滅佛法則滅. 佛法命脈存亡繫焉. 始

於沮渠□遜. 請曇無讖及猛法師. 兩度□譯.

共十三品成四十軸. 行之北方. 至宋文帝[&FFFF]#

經數: 一七六七

經名: 大般涅槃經疏卷第一

頁數: 四二

上              欄

嚴觀二師. 同謝康樂更共治定. 開爲二十五

品. 縮爲三十六軸. 行之江南. 其間說聽領悟

甚衆著述申明亦多. 如僧傳所載也. 去聖逾

遙神根轉鈍. 吾祖章安尊者. 約龍樹宗旨. 用

天台義門. 製疏科經. 深符佛意. [&FFFF]#溪刪補. 法

道重明. 自四明慈雲講唱孤山作記之後. 寥

寥絶聞. 其故何哉. 蓋由經文浩博. 疏義淵 微.

加之科未入經卒難尋討. 師正刻志斯典有年

于玆. 宋之壬申寓古源法師永淸輪下爲座

首. 遂倣法華光明體例. 以疏科句分標經上.

凡疏不牒者. 起盡難定而與諸友往復徵折.

方丈主決. 必歸於是. 每夜集於猊[&FFFF]#軒下. 經

科疏記輪環讀之. 預斯集者. 大慈懷總. 報慈

大成. 大雲居簡. 壽星文勝. 龍華淸正. 園華

懷坦. 天竺法杭. 始於是秋之八月. 終於明年

之季春. 無極東堂可度. 重加[&FFFF]#訂. 白雲古山

僧錄道安. □梓流通. 願與後人. 受持讀誦. 如

說而行. 上不孤於佛祖. 下不負於己靈. 壽祝

一人. 功霑九有云. 時至元歲在壬午聖制日

序

大般涅槃經疏卷第一

隋章安頂法師撰

唐天台沙門湛然再治

序品上

上代直唱消文釋意. 分章段起小山瑤關內

憑等. 因玆成則. 此經文句盈縮非一. 有二三

中              欄

四五七八. 梁武但制中前中後. 開善唯序正.

光宅足流通. 靈味問有緣起. 答有餘勢. 河西

五門. 婆藪七分. 興皇八門. 雖蘭[&FFFF]#各美而經

遮論開. 牧女添水遮也. 派深析重開也. 今分

爲五. 又爲七. 一列章. 二示處. 三釋名. 四生

起. 五通別. 六引證. 七異解. 初列章者. 一召請

涅槃衆. 二開演涅槃施. 三示現涅槃行. 四問

答涅槃義. 五折攝涅槃用(云云). 二示文處者.

初從如是訖流血灑地. 是請. 從純陀訖大衆

問. 是施. 從現病訖德王. 是行. 從師子吼訖品.

是義. 從迦葉訖經. 是用. 三釋名者. 道不孤運

待時處伴. 今涅槃時到而面門啓照. 隨類發

聲駭悟感動會此拘尸. 緣牽曰召. 招致曰請.

衆有權實. 實者可召. 權者宜請. 五十二衆十

方奔集. 咸爲顯發大般涅槃. 故名召請涅槃

衆也. 佛於無量阿僧祇劫. 修習難得大涅槃

藏. 本無□吝但不盡能受. 所以初用毒塗後

以水洗. 前同末異. 伺機時待. 因純陀獻供. 施

常色力. 因比丘請住. 斥僞談眞. 慇懃勸問迦

葉承旨. 隨問施與使無遺滯. 法雨充溢滿拘

尸城. 故名開演涅槃施也. 然□藏淵凝非行

不到. 善巧方便示現令前. 所之右脅而臥默

無所說示現病行. 迦葉推請乃加趺融□說三

指一. 菩薩奉行五行十德. 是故名爲示涅槃

行. 然涅槃以義浩然無盡. 欲擧一蔽諸. 若指

[&FFFF]#言海. 故專問佛性聯翩六重. 佛一一酬名

涅槃義. 然佛性之體非善非惡. 善惡雙用彌

滿無涯. 且囊括梗槪以略該廣. 用善則羅云

被攝. 用惡則善星堪收. 二子旣然餘皆可例.

下              欄

又體非邪正邪正雙用. 用正則始攝陳如五

人. 用邪則終收邪徒十外. 初後旣爾中亦例

然. 名涅槃用四生起者. 由衆有施. 由施行立.

由行見義. 證義有用亦是用由於義. 義由於

行. 行由於施. 施由衆集. 逆順相由故成次第.

無始而始故有召請. 不終而終故有大用. 惡

盡邪亡善窮正息. 折攝旣休畢竟寂滅入於

涅槃. 五通別者. 初中後說[&FFFF]#不對衆. 若無衆

者唐說授誰故通是衆. 別說衆集最在於初.

宣名召請. 通論一言一事皆施衆生. 別對問

緣因心而與. 其文旣廣其事亦明. 是故名爲

開演涅槃施. 通論訓物[&FFFF]#非規矩. 悉通是行.

別論五行十德. 文多事顯故名涅槃行也. 此

經始終悉明佛性. 佛性則通無處不辨. 別以

一番問答. 純論佛性. 文明事顯名涅槃義. 通

論一部導利群萌. 如大地藥草爲衆生用. 我

法亦爾. 是故名通. 別論攝惡攝邪. 文多意顯

故別明用. 六引證者. 先引多文. 次引一處. 初

多文者. 如聲光普告. 令疾至佛所. 爲最後問

豈非召耶. 又師子吼云. 召請十方諸大菩薩.

集娑羅林大師子吼. 純陀品云. 我今施汝常

命色力. 德王品云. 汝今欲盡大涅槃海. 値我

多有能相慧施. 聖行品云. 菩薩應當於大涅

槃專心修習五種之行. 又云. 修大涅槃得十

功德. 師子吼中. 則以六句問於佛性. 以何義

故. 名爲佛性. 如來具答. 佛性只是大涅槃義.

迦葉品云. 慈心游世間. 世間不出善惡邪正.

□十仙之邪攝一子之惡. 卽涅槃用. 次引一

處文者. 師子吼云. 佛性者. 亦名首楞嚴三昧.

經數: 一七六七

經名: 大般涅槃經疏卷第一

頁數: 四三

上              欄

亦名般若波羅蜜. 亦名金剛三昧. 亦名師子

吼三昧. 亦名佛性. 然佛性非一. 云何有五. 以

五名之令解非五. 召請之衆悉是如來同行

知識. 若從德本乃皆住楞嚴. 若從示現卽五

十二衆. 故以首楞嚴名證召請衆. 私謂. 五十

二衆者. 比丘等三衆. 菩薩衆爲一. 從二□至

千億□. 增數衆有二十一. 同數衆有八. 無數

衆一. 中間衆有四. 六天爲六. 梵衆一. 修羅

一. 魔天一. 大自在天一. 四方四. 合五十二.

無上調御一切種智. 周照機理纖芥無差. 開

常顯性發掘覺藏以施時會. 若從佛智應名

般若. 若從設敎名涅槃施. 當知般若之名. 何

以證涅槃施. 是五一行眞正調直不可傾動.

復能碎散煩惱結惑. 若從修習名之爲行. 若

從譬喩喩於金剛. 當知金剛三昧可以證涅

槃之行. 義者名之所以. 故涅槃名下有佛性

所以. 佛性卽是涅槃之義. 此義自在決定無

畏. 若從能譬喩師子吼. 若從所譬卽佛性義.

當知師子吼名可證涅槃之義. 體用相卽. 一

切諸法中悉有安樂性無非佛性. 卽體而用.

游化世間. 攝惡攝邪皆歸正善. 當知佛性之

名可證涅槃之用. 今依經分章文義有據非

徒穿鑿. 七出異解者. 梁武中前中後約時分

經. 若以平旦中後可然. 黃昏夜半復齊何文.

居士請僧經云. 說此歷一周. 爲是何年中前

中後. 今隨法分章則無此難. 開善爲序正. 序

卽召請. 正卽四章. 光宅足流通. 只是用章少

分. 靈味取問有緣起. 答有餘勢. 旣處處有問

答. 應處處有餘勢. 若河西. 以初兩卷爲引接

中              欄

今昔有緣門. 此得實失權. 今言召請具包權

實. 以第三卷至大衆問爲略廣門. 此但約文

言多少. 今開爲演涅槃施. 則兼於廣略. 以五

行爲涅槃行門. 十功德爲菩薩功德門. 行與

功德俱是因中. 今合爲行章則不煩文. 以師

子吼盡經. 爲不可思議中道佛性門混和難

解. 今分義用文則易明. 地師以第一卷爲神

通反示分此得權失實. 今言召請[&FFFF]#無所偏.

彼以第二卷爲種性破疑除執分. 第三卷至

大衆問爲正法實義分. 今爲一涅槃施. 則兼

其二分. 彼以五行十功德爲方便修成分. 彼

以師子吼爲不放逸入證分. 前之修成已是

入證. 證又入證可非煩重. 今爲義章. 彼以迦

葉爲慈悲住持分. 陳如爲顯相分. 持惡向善

顯邪還正合爲用章. 興皇初爲引接今昔有

緣門. 此用朗意. 二破疑除執門. 此用地人意.

三略廣門. 四行門. 五位門. 六行中道門. 皆用

朗意. 方便用門. 邪正不二門. 與河西開合之

殊名味不異. 第二別釋者. 召請章是經家所

置. 舊呼爲通序別序. 三世道同故言通序. 敎

門機別故言別序. 又今佛一期小大別圓悉

安如是故名爲通. 經經由[&FFFF]#悉皆有異故名

爲別. 又諸經初皆安如是. 同是勸信之詞. 於

通序中. 或五或六由主處離合. 如是者. 所傳

之理. 我聞者. 能傳之人. 一時者. 能傳傳所

傳. 會機會理之時. 佛者[&FFFF]#承之主. 住者所聞

之地. 衆者親承之伴. 展轉相證勸信非虛. 欲

使將來順而不惑. 又小大諸經初皆勸信. 信

大信小大小應異. 若不異者則無小大共別

下              欄

圓殊. 如其有異如何分別. 今略說之. 若言能

傳所傳. 二事相似爲如. 能傳所傳無非曰是.

此信三藏意也. 若言解與眞合爲如. 身陸智

寂爲是. 此信通敎意也. 若言稱機爲如. 事逆

理順爲是. 此信別敎意也. 若言魔界卽佛界

爲如. 一色一香無非中道爲是. 此信圓敎意

也. 如是旣爾. 我聞等類之可解. 故龍樹云. 其

信者. 言是事如是. 不信者. 言是事不如是. 若

信初三. 是信方便諸權如是. 若信後一是信

圓融一實如是. 此通別序諸師皆用. 世所常

聞不俟多說. 具如法華疏中. 今此唯存約敎

一義. 他皆準彼. 今明通序五句. 亦可序於五

章. 如是序請. 我聞序施. 一時序行. 住處序

義. 同聞序用. 如是序涅槃衆者. 夫不異曰如.

無非曰是. 若不得如是. 異則定異非則定非.

達斯意者. 異則不異非則不非. 始從列衆□

Ｃ已還. 詭類殊形果報紛雜幢摩梵世. 蓋覆

大千巨細相傾精[&FFFF]#映奪. 若以牛羊眼看則

無非舛互豈得如是. 得如是者. 知法身大士.

作首楞嚴. 種種示現. 悟異不異. 是故稱如. 知

非不非所以言是. 當知如是爲召請衆作序

明矣. 我聞序涅槃施者. 我昔不聞而今得聞.

見八斛粳糧周遍大衆. 聞二施果報等無差

別. 新伊四德□密佛性種種法味不聞而聞.

故知我聞序涅槃施. 一時序涅槃行者. 一時

之行非次第行. 一時之證非前後證. 文云. 復

有一行是如來行非次第行. 於一念中卽能

具足. 現五趣身卽一時證. 當知一時序涅槃

行. 住處序涅槃義者. 處是歸身止息之所表

經數: 一七六七

經名: 大般涅槃經疏卷第一

頁數: 四四

上              欄

佛性是宗極究竟之地. 驅邪引惡向彼拘尸.

非枯非榮中間寂滅. 若他若自到極而止. 當

知住處序涅槃義. 同聞序涅槃用者. 山林河

海之神. 牛羊□□之類爲同聞衆. 卽知等敎

三子倂作三田. 善惡俱收邪正悉度. 故同聞

衆是序涅槃用. 已將五序別屬當竟. 更說一

序各序五章. 夫衆不出八佛. 八佛與現佛不

異名如. 無非佛者故名爲是. 二施無差故言

如. 同入□藏故言是. 如來之行故言如. 一行

遍攝故言是. 同一佛性故言如. 義體不二故

言是. 邪惡不二故言如. 更無過者故言是. 當

知如是通序五章. 我聞亦然昔聞四衆非八

佛. 今聞八佛卽四衆. 我昔聞初後優劣五果

遷移. 我今聞二施無差等皆常樂. 我昔聞江

河□曲不徑到海. 今聞拘耶尼洲猶如直繩.

我昔聞肉眼尙不見空肉能見性. 今聞學大

乘者雖有肉眼名爲佛眼. 佛眼見性了了分

明. 我昔聞善惡涇渭邪正異轍. 今聞低彌神

龜同皆在水. 是爲我聞通序五章. 一時者. 一

時奉聲光召請. 一時集娑羅林. 一時顯如來

密藏. 一時聞涅槃常施. 一時聞頂戴奉行. 一

時安□蜜藏中入涅槃義. 一時已聞常住二字.

啓悟父母七世宗親. 及諸衆生[&FFFF]#親善惡. 是

爲一時通序五章. 住處者. 聲光召請同向佛

住處也. 佛以佛所住處施與時衆. 從佛住處

起涅槃行. 見佛住處乃是見義. 以佛住處

引攝邪惡. 是爲住處通序五章. 同皆見聞常

住聲光. 爲如非餘方便之聞. 故是同聞最後

問答. 常命色力安無□辯. 同聞拘耶直繩之

中              欄

行. 同聞西海□藏之義. 同聞邪惡有佛性用.

是爲同聞衆通序五章. 復次五序. 序於三點.

如是總序三點. 不縱不橫不□不別乃稱如

是. 我聞序般若. 一時序解脫. 住處序法身. 同

聞序三點不虛. 復次五序. 序四德者. 如是總

序四德. 我聞序樂. 一時序淨. 住處序常. 同聞

序我(云云). 例以五序. 序經要義. 皆悉準此. 不

復廣說餘例思之. 我聞者. 我我我. 無我無我

我. 非我非無我. 聞聞聞. 不聞不聞聞. 不聞不

聞. 三種我聞. 是昔所聞方便之義. 非我非無

我不聞不聞. 圓論我聞者. 今經正意. 一時者.

一是數方. 世間義耳. 空爲一者卽二乘義. 眞

俗合一菩薩義也. 一一切. 一切一. 非一非一

切. 而一而一切. 後一者. 今經正意. 一時佛

者. 三身四義. 後義在今準前可知. 住處者. 具

存應言拘尸那竭. 此無□. 或□爲角城. 有三

角. 華嚴云. 角城南者. 卽其城也. 或云[&FFFF]#草

城. 或言[&FFFF]#城. 此城草覆因以名之. 或云仙人

城. 昔仙人壽長崇其人. 以人名. 名於住處. 亦

以名. 名國故言拘尸國. 力士生地者. 人中

力士力敵千人. 凡三十萬共爲群黨. 無所臣

屬以法自持. 亦不暴亂卽士人也. 故言生地.

阿夷羅跋提. 此□金沙. 在城南闊二十丈. 或

言闊四十丈. 娑羅雙樹者. 此□堅固. 一方二

株四方八株. 悉高五丈. 四枯四榮. 下根相連

上枝相合. 相合似連理. 榮枯似交讓. 其葉□

[&FFFF]#. 華如車輪. 果大如□. 其甘如蜜. 色香味

具. 因玆八樹通名一林. 以爲堅固. 只此一城

有種種見. 若見土石者人所住處世間之義.

下              欄

若見是無常苦空興廢者二乘住處. 若見是

發菩提心處. 是値先世佛處願處修定等處

者. 是菩薩住處. 若見是四德圓滿究竟具足

慈憫示人. [&FFFF]#城表常. 力士表我. 吉河表淨. 樹

間表樂. 又一一事. 表四德者. 城不可壞表常.

[&FFFF]#有表樂. 御敵表我. 無難表淨. 力士無屬表

常. 心安表樂. 力壯表我. 色悅表淨. 河者□流

表常. 金沙表淨. 淸□表樂. 吉福表我. 樹者下

文云. 東雙表常. 南雙表樂. 西雙表我. 北雙表

淨. 又雙茂表常. 陰□表我. 華以表淨. 果以表

樂. 若能總別識四德者. 卽諸佛住處. 若謂同

聞是生死人凡夫所見. 謂是聖人二乘所見.

謂登地去菩薩所見. 謂是九佛中之八佛卽

諸佛所見. 若得此意. 下去句句作此消之. 就

同聞衆又二. 初衆集次威儀. 初文者. 私謂準

一家意. 須以五十二衆. 以爲同聞. 是故同聞

冠五十二. 今比丘當初故云同聞. 同聞爲五.

謂與歎類衆數. 今文少衆義合有之. 與者共

也. 釋論以七一釋共. 謂一處一時一戒一心

一見一道一解脫. 諸比丘與佛同此七一. 故

言佛與. 若三藏明義. 丈六佛與諸比丘. 同

是拘尸處. 同在涅槃時. 同律儀戒. 同禪定心.

同無漏見. 同涅槃道. 同有餘脫. 七皆同佛. 是

故言共. 若通敎明義. 五同二別. 何者體法智

慧卽色見空非色滅空. 此見不同摩訶衍道

不同隘路道不同也. 當知二別. 若別敎明義.

尊特身佛時處等七. 前兩比丘之所不見. 如

爲盲人設燭. 何益無目者乎. 戒心見道解脫

於前兩比丘. 如爲聾人奏樂. 何益無耳者乎.

經數: 一七六七

經名: 大般涅槃經疏卷第一

頁數: 四五

上              欄

此佛不與前兩比丘共. 此中比丘尙不與前

佛共肉比丘耶. 若圓明義. 佛之七一. 皆佛境

界. 唯與圓菩薩共住首楞嚴. 示比丘像者. 共

尙不與前三佛共. 肉比丘耶. 今言共者. 皆是

大權及開顯竟故也. 大者歎德也. 釋論云. 摩

訶者. □大多勝. 天王大人之所恭敬故言大.

通四韋陀三藏故言多. 勝九十五種故言勝.

此依三藏釋也. 賢聖之所恭敬故言大. 通達

析體法門故言多. 勝析法心慧兩種解脫故

言勝. 此依通敎釋也. 學無學人之所恭敬故

言大. 通達大小法門故言多. 出過聲聞□支

佛上故言勝. 此依別敎釋也. 七種方便之所

恭敬故言大. 通達權實法門故言多. 於畢定

衆而作上首故言勝. 此依圓敎釋也. 大權開

顯如前. 比丘者氣類也. 以三義故. 名爲比丘.

不仰不下. 不方不維. 次第行乞淸淨言命. 故

名乞士. 戒禁七支禪鎖心[&FFFF]#怖無常狼. 伏煩

惱脂是名破惡. 修此三法天魔煩毒慮其出

境. 復恐度人是故愁怖. 此三藏義. 體達諸法

非仰非下非方非維. 以資慧命知惡非惡. 亦

無知者是名破惡. 不得怖喜無怖喜者是名

怖魔. 此釋通比丘義. 從淺至深歷次第三諦.

心中道法喜是名乞食. 次第破五住是名破

惡. 以煩惱怖故業怖. 業怖故陰怖. 陰怖故天

魔怖. 是爲怖魔. 此釋別比丘義. 一切諸法中.

悉有安樂性. 名眞乳□. 以此自資. 安樂性中

純是佛法. 無惡可破名爲破惡. 魔如佛如名

爲怖魔. 此釋圓比丘義. 準諸經皆有衆字. 四

人已上和合名衆. 釋論有破戒[&FFFF]#羊有羞眞

中              欄

實四僧. 後之二僧. 應百一□磨. 前二不堪. 煖

等是有羞. 四果是眞實. 卽三藏衆. 乾慧性地

是有羞. 八人已上是眞實. 卽通敎衆. 三十心

是有羞. 十地是眞實. 此別敎衆. 十信是有羞.

四十一地是眞實圓敎衆. 餘二比丘. 敎敎有

之惡無差別故不別說. 有羞眞實. 復有四義.

一發起. 二影響. 三當機. 四結緣. 合而明之故

言衆(云云). 八十億百千者數也. 或但人或數人

法空. 或數法門. 或數實相(云云). 次前後圍繞

者. 威儀也. 或以三業恭敬機動. 或以四門入

空機動. 或以四門入假機動. 或以四門入中

機動. 從二月十五日下. 第二別序. 正是召請

文爲三. 初明能召. 次明所召. 三結召. 能召

又爲三. 一聲召. 二光召三動召. 聲召有六. 一

聲時表法. 二聲時臨機. 三聲之本末. 四聲之

橫□. 五聲有感應. 六聲中歎告. 初二月下. 聲

時表法者. 二月是仲春之時. 仲中也. 卽表中

道. 十五日是月滿之時. 滿表圓常. 故以仲時

滿月之日. 表於中道圓明之法. 次臨涅槃時

下. 聲時臨機道機時熟. 不待不過臨赴之時.

下文云. 香山諸仙拘尸力士純陀須跋善根

成熟. 故唱涅槃. 令其得入□密之藏. 法華云.

應以滅度而得度者. 示現滅度而度脫之. 卽

此義也. 三以佛下. 聲本末者. 神力爲本大聲

爲末. 從本垂[&FFFF]#皆悉令悟非本非末. 又空慧

爲本種智爲本寶相爲本(云云). 四其聲下. 聲之

橫□. 遍滿是橫. 有頂是□. 他解. 有頂但是梵

世卽尼□天. 無色無身不應聞聲. 故非有頂.

有人. 引仁王云. 無色定力. 能變化作香華預

下              欄

等以供養佛. 何以不能變化作身此亦堪難.

今作三番橫□. 一橫被六道. □徹三界. 二橫

被四生. □徹三乘. 三橫被十界. □徹等覺. 故

知不唯尼□爲有頂也. 若以三有之頂卽非

想是. 又三有頂卽無學是. 復有一頂. 卽妙覺

是. 兩頂被召一頂被請. 此意旣寬豈比梵世.

五隨其下. 聲之感應. 隨類則感不一. 普告則

應無二. 以無二之聲應不一之感. 蓋不可思

議. 六今日下. 聲之歎告. 又爲二先歎後告. 歎

令崇仰. 告令悲戀. 初歎又二. 初雙歎兩德. 次

雙結兩德. 初先歎內德. 次歎外德. 初文者. 內

德無量. 但歎三號者欲明三事. 初歎如來. 允

同諸佛生其尊仰. 是爲世父. 應供者. 是上福

田能生善業. 是爲世主. 正遍知者. 能破疑滯

生其智解. 是爲世師. 故下文云. 我等從今無

主無親無所宗仰(云云). 次外德者. 外德無量.

但擧四等者欲明本父君師. 本時誓願皆具

四等. 今當利益拔苦與樂斯爲要也. 憐是大

慈. 憫是大悲. 覆護是大喜. 等視是大捨. 次爲

作下結歎爲二. 初爲作歸依結三號. 次爲世

間舍結四等. 次從大覺下告也. 告之言報. 初

報令斷疑. 次報令興問. 大覺遍知能斷前疑.

四等慈悲必聽後問. 後問則敎道演暢. 獲涅

槃施. 斷疑則棄僞獲眞. 新伊方顯. 大聲普告

爲設敎之序. 此義明矣. 前具歎三號. 今但報

大覺. 大覺正是遍知. 明師卽主卽父故不煩

文. 復次如來是初號. 大覺是後號. 歎初告

後互擧一邊其意則遍. 若依前分別應節節

明四義得意自顯故不復云. 次爾時下. 光召

經數: 一七六七

經名: 大般涅槃經疏卷第一

頁數: 四六

上              欄

文爲四. 一光時. 次所出處. 三光所照. 四光利

益初文者. 夫昏明交際旭旦之時. 表智明生

惑闇消滅涅槃力也. 爲此緣宜故晨朝放. 次

明光處者. 面門口也. 口非六色而六色在口.

表佛性非六不離六法. 又靑黃赤白是定色

表隨自意. □[&FFFF]#瑪瑙是不定色. 隨物而變表

隨他意. 又大涅槃海大身衆生所居之處. 種

種龜魚種種珍寶其明雜色. 正應表此. 又濟

六道淨六根. 故放六色. 三光遍照此下明所

照. 三千乃至十方. 卽是橫照. 若例聲中應有

□照. 而不照者高廣互現. 四其中下光益. 他

人至此判爲新衆. 旣有其中之言何須云新.

又云三業等可知. 今文爲二. 初□三障. 六趣

衆生是報障. 罪垢是業障. 煩惱障如文. 次是

諸下. 三業戀[&FFFF]#生善在文易見. 障除善生速

得見佛. 指於光召序涅槃行意在此也. 三爾

時大地下. 地動召中. 有陸動水動. 水地相依

是故俱動. 表無明愛見二互相依將□. 有緣

癡愛故地動以表之. 復言震者. 起涌動是其

形. 震吼覺是其聲. 廣則六動十八動也(云云).

然聲光動等. 或前或後或復一時感見不同

豈可定執. 從時諸衆生下. 次明所召. 文爲二.

初總明所召. 謂時諸衆生是也. 二時有下別

明所召. 譯隨類別出. 總召爲四. 初抑苦. 二興

請. 三釋請. 四釋苦. 初文者. 聞師父滅何得不

苦苦沒憂海自他無益故言裁抑. 次當共下

興請. 若抑苦而住亦復無益. 故須興請故言

當往佛所. 一劫減劫者若請大劫則妨後佛

只是請於小劫. 從人壽八萬四千漸短至十

中              欄

歲. 是一小劫. 三互相執手下. 是釋請文爲三.

初發起請. 次正釋請. 三結請. 言執手者. 只

是更互悲悼起發之端. 次復作是言正釋請

意. 夫如來者乘如故來世則有佛. 如來若去

世則無佛故言世間虛空欲請如來父也. 佛

是應供供福不窮. 若無應供養業則竭故言

衆生福盡. 欲請應供主也. 遍知之智遮惡示

善. 遍知若去無人示道故言不善增長.  欲請

正遍知師也. 請意旣爾宜急詣佛不可停留.

三結請者. 速往速往. 四又作是言下. 釋苦. 夫

慈悲覆世. 苦者拔之. 貧者樂之. 今慈悲雙去

俱□貧苦. 雙唱虛空無救無護無所宗仰. 此

釋無主苦. 貧窮孤露一旦遠離無上世尊釋

無親苦. 設有疑惑當復問誰釋無師苦. 如是

展轉釋成愁苦之意. 次從時有無量去. 是別

召. 請文爲二. 初召此土. 次召他土. 此土爲

三. 先召閻色衆. 次召中間衆. 三召上界衆. 閻

色有三. 謂聲聞菩薩雜衆. 釋論明菩薩行中

道故居季孟間. 具足應如法華疏文. 有事有

表(云云). 他人先分二意. 一增數列. 二減數列.

於初分道俗衆等今意如前. 初聲聞又二. 一

僧二尼. 僧又二. 初佛邊衆. 次外來衆. 問佛邊

何用召. 答雖不召來駭令後問. 又從多故亦

得言召. 佛邊衆爲三. 一所召. 二奉召. 三順

召. 初云時有無量者. 上已定數. 言無量者. 上

列端首. 此通徒屬故言無量. 大弟子者. 如弟

如子. 尊讓兩楹而目一事(云云). 尊者者. 諸梵

行人. 互相敬重. 稱爲尊者. 如阿含中. 諸比丘

從今稱長者爲大德少者稱長老. 美其德業

下              欄

故言長老(云云). 迦□延. 此□扇繩. 薄拘羅. 此

云善容. 優波羅陀. 此□大喜. 或云重喜. 其形

端正. 父母字之爲大喜. 在家爲輪王捨身爲

魔王. 魔王知將來事. 現十八變化. 汝能出家

當得如是. 父母聽之得三明六通故字爲重

喜. 次遇佛光者. 是奉召. 應言遇聲光地動. 略

擧一兼二. 三其身戰掉去. 是順召. 上文遇光

□三障生三善. 今略障存善如文. 問羅漢憂

悲都盡何頓至此. 答此是殘習非正使也. 又

示楷[&FFFF]#令物攀[&FFFF]#. 又別惑未除非通惑也. 憂

悲者. 是佛法界攝一切法. 下文有憂無憂悉

是如來境界. 約四敎分別不復委言. 次爾時

復有八十百千去. 召外來衆爲二. 所召奉召.

所召有四. 數類歎結. 初數可解. 次比丘者類

也. 釋如前. 皆阿羅漢去. 先歎自行德. 羅漢是

無學之位. 心自在是俱解脫人卽歎不生德.

所作已辦是歎無學智應供德. 離惱調根根

亦是賊. 遺敎云. 此五根賊. 此歎殺賊德. 次如

大龍王去. 歎化他德. 旣云有大威德無容自

威. 知是利物爲他所仰. 夫象是陸中力大譬

慧. 龍是水中力大譬定. 或只呼象爲龍象.

如帝釋婆羅寶象步虛而行□息之間超忽萬

里. 化其身爲三十二牙. 牙有七池. 池七蓮華.

華七玉女. 女奏樂音. 適悅三十三天. 若取龍

象爲喩者. 彌順化他. □檀譬以戒益物. 師子

譬以慧益物. 能以二法匠成於他. 還爲淨衆

之所圍繞. 四如是無量功德下結也. 旣言無

量知結自他. 佛眞子者. [&FFFF]#爲小乘. 眞子本是

大乘眞子. 以大乘眞子結上自他功德(云云). 次

經數: 一七六七

經名: 大般涅槃經疏卷第二

頁數: 四七

上              欄

奉召中三. 初光. 次聲. 後動. 初光召. 二各於

晨朝去. 是奉光召. 朝是明初. 用楊枝者卽表

行. 初可表機動顯勝行. 初遇佛光明. 次更相

謂言下. 順光召. 望前亦無□三障之文而有

三業善文. 更相謂言是口業善. 擧身毛□是

身業善. 生大苦惱是意業善. 波羅奢是樹名.

葉靑華有三色. 日未照則黑日照則赤. 赤脈

皆現. 日沒則黃表未奉召. 三善不生如黑. 奉

召悲哀如赤. 無佛如黃(云云). 爲欲利益去. 簡

順召之意. 利益衆生簡非自行. 成就大乘簡

非小道. 第一空行簡非淺近. 此與佛之眞子

文會. 次從顯發如來去. 是奉聲召亦二. 初大

聲普告令最後問今奉此召. 顯發如來方便

密敎. 開常問極最後敎興. 次爲不斷絶下. 順

聲召. 若順佛聲敎則不斷說法. 三爲諸衆生

去. 奉地動召亦二. 初上山海震動□邪見性.

今奉此召. 次調伏因緣疾至佛所卽順動召.

能召所召互相領悟. 智能知智此之謂矣(云云).

二列尼衆爲兩. 初列衆. 次發[&FFFF]#. 列衆爲二謂

所奉. 所召有四. 名數位歎. 等列中列上首三

人. 拘陀羅未見□. 尼姨女. 通是二方女人之

稱. 別論者在俗爲女. 受五戒等者爲姨. 出家

者爲尼. 但律中亦呼阿姨阿□以法爲親作此

稱之. 位可知. 歎中先歎自行如上. 次如大龍

去. 歎化他德亦如上. 次亦於晨朝時去. 是奉

順三召如上說次比丘尼衆中去. 發[&FFFF]#爲二.

初明初比丘尼[&FFFF]#也. 皆是菩薩本也. 先指通

位次明指高位. 菩薩語通未知高下. 所以更

釋本高[&FFFF]#廣. 初云人中龍者. 若只於世人中

中              欄

如龍此不多奇. 乃是賢聖人中之龍. 次位階

十地者. 釋其本高. 現受女身者. 明其[&FFFF]#廣. [&FFFF]#

何故廣. 四無量心故. 本何故高. 得自在定故.

尙能作佛. 何以不能爲九界像(云云). 他分此

文爲兩雙. 初本[&FFFF]#一雙. 後因果一雙. 因果難

見(云云). 次列菩薩衆亦爲二(云云). 所召六. 謂數

類位名歎結. 初一□河沙者數也. 諸經多以

□河爲量者. 有四義故. 一人多識之. 二入者

得福. 三於八河中大. 四是佛生處大聖同鄕

故多用之. 此乃四悉檀意. 次菩薩摩訶薩者

類也. 此□道心大道心. 釋論解菩薩十義一

盡敎化一切衆生. 二盡供養一切諸佛. 三盡

淨一切佛土. 四盡持一切佛法. 五盡令一切

佛種不斷. 六盡分別一切佛土. 七盡知一切

佛弟子衆. 八盡分別一切衆生心. 九盡知斷

一切衆生煩惱. 十盡知一切衆生根. 如是十

門爲首. 復有無量阿僧祇門. 是故名爲菩薩.

大品佛自明摩訶薩義. 亦有十門. 一當於無

量生死中大莊嚴. 二當捨一切所有. 三當等

心於一切衆生. 四當以三乘度脫一切. 五當

度一切. 度一切已忘其度功. 六當解一切諸

法不生法相. 七純以薩婆若心行於六度. 八

當學智慧了達一切法. 九當了達諸法一相.

十當了無量相. 是十門爲首名摩訶薩. 龍樹

釋此十義. 一大莊嚴者. 不計日月歲數百千

萬億劫. 於生死中利益度脫一切衆生. 二捨

一切所有者. 一切貴賤若內若外無所遣惜.

三一切衆生等心者. 憎愛厚薄[&FFFF]#親悉均. 四

三乘度脫者. 隨其堪任皆使同到涅槃. 五忘

下              欄

其功者. 不得彼我亦不見能度所度. 六知不

生者. 一切法皆不生. 七行六度者. 以淸淨

無雜心. 行六度□向薩婆若. 八了達一切法

者. 世間所作之事皆悉了達. 九一相門者. 謂

畢竟空也. 涅槃相離憶想分別. 十無量門者.

一二三四諸增數法門. 此十門爲首. 復有無

量法門. 是名摩訶薩義. 此中應明四種菩薩.

如別記文中多歎圓菩薩德

大般涅槃經疏卷第一上

大般涅槃經疏卷第二

隋章安頂法師撰

唐天台沙門湛然再治

序品下

三人中之龍去明位. 人中龍者出方便位. 位

階十地者住眞實位. 安住不動者本際常寂.

方便現身者遍下地法界化益. 四其名曰下.

列名. 一□沙衆但列二人. 海德者如大集中

海慧菩薩. 亦如下文大涅槃海八不思議. 從

此立名名爲海德(云云). 無盡意者大集中此菩

薩自說其名. 擧八十種法門明無盡意(云云). 五

其心皆悉下歎德. 文爲三先單歎上來. 次約

四弘兼下化. 三結上心下化. 初文敬重者此

約理論. 如下文云諸佛所師所謂法也. 大品

云. 佛初成道觀誰可敬無過般若. 我當敬重.

卽其義也. 安住者此約證論. 下文云一切衆

生及以諸佛悉皆安住□密藏中. 卽其義也.

經數: 一七六七

經名: 大般涅槃經疏卷第二

頁數: 四八

上              欄

深解者此約智論. 下文云. 能生菩薩深廣智

慧. 如函大蓋大井深□長. 卽其義也. 愛樂者

約事行論. 如下文云. 雪山八字不以爲難. 日

割三兩未曾稱苦. 卽其義也. 守護者此約敎

論. 如下文中仙豫行誅覺德破陣. 卽其義也.

諸菩薩上心心大至此如海. 略擧五義以示

其相. 次從善能隨順去. 歎下化德. 初總歎四

弘. 次別歎. 菩薩已階十地安住不動不證涅

槃寧入生死. 憶本誓願隨順世間以大悲隨

順起兩弘誓. 以大慈隨順起兩弘誓. 卽總歎

意也. 次作是誓言去別歎. 未度者度別歎. 初

誓已於過去持戒. 戒是罪垢對治. 以對治故

垢縛得脫故. 言解未解者. 別歎第二誓. 紹三

寶種者是法門無量. 別歎第三誓. 若言刻檀

鑄寶書修多羅剃頭染衣. 此但事中相從三

寶不絶. 若發菩提心名佛寶. 體解大道名法

寶. 事理和融名僧寶. 此卽理性三寶不絶. 小

般若云. 經卷所在卽有佛及尊重弟子. 下文

云. 若知常住當知此家卽爲有佛. 以此而推

三寶不絶. 卽是無量法門. 於未來世去. 是無

上佛道誓願成. 別歎第四誓. 三以大莊嚴去.

是總結四弘. 亦是雙結上心下化故言大莊

嚴. 若作別結第四誓者. 未來作佛相好嚴身.

十力無畏以莊嚴心. 名大莊嚴. 大品多用六

度三十七品以爲莊嚴. 小般若中以無莊嚴

而爲莊嚴. 下文以六度福德十地智慧爲二

莊嚴. 六成就下結又二. 先總次別. 初總結上

心下化福德智慧. 次等觀衆生如一子下. 卽

是別結下化四弘也. 次亦於晨朝去. 是奉光

中              欄

召. 次擧身毛□去. 是順光召. 存身意略口善

及三障等. 顯發去奉順聲召. 爲諸衆生去奉

順地動召. 釋如上(云云). 三二□河沙下列雜衆

爲三. 初二十一衆增數. 次八衆同數. 三一衆

無數. 初二□河文爲三(云云). 初所召中亦有數

類名歎結. 初二□數也. 非世所知故以□量

之. 優婆塞下次類也. 舍利弗毘曇云. 離欲男

女. 正法華云. 淸信士女. 大哀經云. 勳士勳

女. 或云. 善宿男女. 雖有多種通名在家二衆.

若別說者形雖在俗元未婚娶常隨如來. 爲

二衆者此是離欲二衆. 若曾婚娶今持五戒

永斷俗法則於佛法有功名曰勳士. 若俗法

不虧而持五戒加復八齋名善宿男女. 復次

直三歸者名無分優婆塞. 若一若二名少分.

若三若四名多分. 若具持五名滿分. 經言具

足卽是滿分. 又具持五戒近心人天卽無分.

兼畏生死. 若志心涅槃是少分. 若爲衆生是

多分. 若知戒是法界攝一切法專爲佛道是

滿分. 威儀具足者有威儀□與禮俱. □與戒

俱. □與無常俱. □與慈悲俱. □與實相俱. □

在首楞嚴定能種種示現. 遍十界像. 擧足下

足皆具佛法. □舍酒肆無非正道. 住佛威儀

乃名具足. 當知五戒與威儀有本有[&FFFF]#. 能於

本不動普現衆[&FFFF]#. 是名具足戒威儀. 問優婆

塞義若此聲聞菩薩佛復云何. 答義理必然

未見名敎. 惑者不信. 今試言之. 四善根是無

分. 聲聞初果是少分. 二三果是多分. 無學是

滿分. 又此四分若於大乘俱是無分. 若斷塵

沙是少分. 若斷無明一兩品是多分. 若盡無

下              欄

明是滿分. 故法華云. 我等今日眞是聲聞. 以

佛道聲令一切聞卽多分聲聞. 若乾慧性地

是無分菩薩. 若八人至六地斷惑與羅漢齊

是少分. 七地修方便道是多分. 八地道觀雙

流是滿分. 又三十心是無分. 初地二地是少

分. 三地至九地是多分. 十地是滿分. 又十信

是無分. 十住是少分. 行向是多分. 十地是滿

分. 又通敎十地別三十心是無分. 別十地圓

十住是少分. 圓十行十回向是多分. 圓十地

是滿分. 一切衆生皆有佛性而無見用卽無

分佛. 初住初地能百界作佛卽少分佛. 二住

二地已上是多分佛. 妙覺是滿分佛. 以是義

故. 一一法門皆有權實本[&FFFF]#. 卽此義也. 問□

□□□義復云何. 答夫一善法卽有四分. 例

一惡法亦應如是. 未見名敎置而不論. 且就

權者言之. 小菩薩所作是無分. □□初地初

住所作是少分. 乃至十地十住等所作是多

分. 如來所作是滿分. 是故得有權實之衆. 實

召權請故稱召請. 其名曰下. 三列名但列二

人. 無垢稱王者. 或是維摩羅詰彈斥八千訶

詰五百. 卽其人也. 善德者或是父舍. 設施會

者. 卽其人也. 卽二□之上首. 深樂觀察下. 四

歎德. 先歎後結. 歎有上心下化. 從十三對治

去. 是歎上心. 舊云. 以苦爲藥治於樂病. 常無

常等亦復如是. 今明此乃初敎非今經意. 舊

又云. 此諸對治是六行觀. 引下文云. 無常者

卽是生死. 常者卽大涅槃. 無我者聲聞緣覺.

我者如來法身. 苦者一切外道. 樂者謂大涅

槃. 不淨者有爲諸法. 淨者. 佛菩薩所有正法.

經數: 一七六七

經名: 大般涅槃經疏卷第二

頁數: 四九

上              欄

而復料簡此六行觀前來未說. 至第二卷方

乃說之. 於鳥喩中始明雙游. 不應以此歎優

婆塞德. 此是經家取後大意向前而歎. 興皇

□云. 諸比丘初來之時悉未是羅漢. 經家將

後悟無學向前歎之. 比丘不然俗衆豈爾. 當

知佛同行人久遠斯觀所以歎耳. 又料揀一

者藥病相主可是對治六行雙游豈是對治.

解云. 藥病相主病去藥存. 是偏對治. 六行雙

游互爲藥病. 病去藥亡. 是圓對治. 若爾者佛

同行人久通六觀歎則非疑餘實行者復云何

耶. 權引於實亦得有之. 如下文云. [&FFFF]#前敎者

以無常藥對治常病. 常病雖去復執無常. 聞

常住藥破無常病. 卽是今敎之所用. 下文三

修以勝破劣. 卽此義也. 二者元不[&FFFF]#前敎以

大涅槃次第而修. 先修無常治常. 次修常治

無常. 破二十五有得二十五三昧. 住大涅槃.

是爲大涅槃海. 漸漸轉深. 是卽備有兩種對

治. 云何推一是前敎一是後敎說耶. 三者復

有一行是如來行. 具足常無常亦常亦無常

非常非無常. 圓修六觀雙治常無常. 更互藥

病病去藥亡病治俱捨. 所以稱此爲對治門.

若論一行一切行如聖行明. 若論雙游如鳥

喩說. 諸優婆塞具此德行. 前二猶淺後一則

深. 文云. 深樂觀察諸對治門. 卽歎第三意也.

五十二衆根性不同不出三種. 權者同實引

向涅槃. 得入涅槃尙無一種. 肉復三耶. 則是

眞對治門義. 亦是顯發如來方便密敎意. 文

中正歎權引於實若無實行權何所引. 若無

權者實無所軌. 旣歎於權亦旁歎實. 云何判

中              欄

在前後敎耶. 若歷句分別. 應言味俗爲苦比

眞爲樂. 比眞爲苦分別爲樂. 常我淨等亦復

如是. 又比空爲苦大涅槃爲樂. 比空爲樂大

涅槃爲苦. 乃至增上非增上亦復如是. 問□

與常何異. 答不從因緣爲常. 始終不異爲□.

此等皆是二邊之病互爲藥病. 名之爲門通

入中道. 非藥非病亡邊亡中. 樂聞者. 卽前敬

重大乘意也. 如海納流如空容色. 能爲他說

者. 知智在說巧智解深亦兼下化. 齊此是以

理爲大乘意也. 渴仰大乘者. 卽上安住充足.

餘渴仰者. 意兼下化. 善能攝取者. 卽上深解.

愛樂如上約事. 守護如上約敎. 善能隨順卽

歎下化. 總別歎四弘誓願. 具如上說. 以大莊

嚴者結歎文也. 如上說. 悉能下五結如文. 次

亦於晨朝下奉光召. 但明奉召之時卽是見

聞覺三召. 爲欲□毘是順聲召. 何者上文顯

發密敎. 此云□毘如何融會. 上出家衆直言

顯發. 此在家衆因事表理. [&FFFF]#財通法. □毘此

言燒然. 辦香木者因然以顯不然. 寄滅以明

不滅. 顯非滅非不滅. 辦供獻食. 因食以明不

食. 顯非食非不食. 則方便得開密敎獲願是

奉聲召. 香木有種種莊嚴者. 因滅明不滅非

滅非不滅. 有種種妙法食. 有三德六味. 寶蓋

寶座悉皆嚴好. 此表慈悲弘濟. 理中亦具種

種法門. 從諸優婆塞各作是念去是順動召.

上云. 爲諸衆生調伏因緣. 此中明檀攝衆生.

令其調伏意同也. 從是優婆塞等皆已安住

去. 是順光召. 應□三障. 今但生三業之善. □

如文. 次從各各齎持去. 是獻供. 亦成順召之

下              欄

文. 次三□河衆文爲三(云云). 所召爲四. 謂數

類名歎. 初三□是數. 次優婆夷下是類. 如上

釋. 三壽德下列三人名. 以壽爲德卽常等也.

有人言. 德□是勝□. 勝□是王夫人類. 不應

在此. 舍□是三十二卵之母. 從悉能堪任去.

是歎德. 歎文爲兩. 一略歎上心下化. 二廣歎

上心下化. 初堪任護持卽略歎上心. 護者護

正法之敎. 如上守護大乘. 持者持於正法事

理. 如上敬重大乘乃至愛樂大乘. 爲度百千

者弘誓緣由現爲女身者弘誓所作. 故指此

爲略歎之文. 次從訶責家法去. 廣歎上心下

化. 還是廣於護持之意. 於廣歎中三. 先上心.

次下化. 三雙結上心下化. 初上心文爲二. 初

論事觀. 次結成功德. 事觀爲二. 初標事境.

次出五門. 初訶責家法者卽觀境也. 若只以

箕□婦禮爲家法者太局. 若三界輪□爲家法

者太奢. 今以五陰爲家法果報. 卷局籠檻繫

閉凡愚之所保養. 聖賢之所鄙棄. 故言訶責.

次自觀己身下. 初是苦觀. 四大相害諸蟲復

[&FFFF]#. 四大互殘身爲苦藪. 是身臭穢者是不淨

觀. 卽五種不淨也. 貪欲縛者薄皮覆之謂之爲

淨. 纏著無已故名欲縛. 死[&FFFF]#者究竟不淨. 九

孔當流者自相不淨. 如城去是空觀. 瓦木土

石假緣虛立. 三毒惡鬼止住其中. 外□內諂

是故名空. 是身不堅者是無我觀. 是身無常

者是無常觀. [&FFFF]#細兩觀如文. 次從寧以牛[&FFFF]#

去. 結其功德. 結其事觀合爲七. 一擧譬結其

事觀. 觀知此身過患彌廣. 次擧三三昧結其

事觀. 道理深微. 因緣者事觀. 卽是內外推心

經數: 一七六七

經名: 大般涅槃經疏卷第二

頁數: 五○

上              欄

檢不可得故空. 空無陰相亦無空相. 以無相

故所以無作. 釋論云. 二乘緣眞觀三三昧. 菩

薩緣實相觀三三昧(云云). 三擧大乘結其事觀.

與修多羅合. 四擧能說結其上心不失下化

事觀. 卽是敎他之法. 五護持下擧護持結其

事觀. 卽是理觀不動本地. 六毁□下擧其訶

毁之事[&FFFF]#也. 卽菩薩之本結其事觀. 是願力

所爲. 七結其事觀卽是正觀. 能壞生死. 在文

可見(云云). 此意咸是優婆塞章對治之門. 男性

剛直但論對治. 女性愛染故備五門. 五門同

緣緣於實相. 卽事而理是妙對治. 於菩薩章

中是深樂大乘. 守護大乘與上同也. 雖現女

身實是菩薩. 是上安住大乘. 次從善能隨順

去歎下化德. 如上釋(云云). 三以大莊嚴去. 雙

結上心下化也. 釋如上(云云). 亦於晨朝者奉召

也. 各相謂言去是順召. 宜應者宜順三召. 獻

供敬儀(云云). 次四□河衆爲二(云云). 所召有數

類歎名. 初四□數也. 次毘舍離城等類也. 毘

舍離□爲好道. 肇師□廣嚴. 什師□廣博. 皆

是國巷華整從此得名. 離車亦黎昌亦彌離

楚夏不同. 此云邊地主. 或云傳集國政. 觀師

云. 其國義讓. 五百長者遞爲國主故言傳集

國政. 罷政卽出外爲邊地主(云云). 諸王眷屬者

是諸離車皆更互爲王. 卽有皇枝外戚等還

屬王類. 三爲心正法下歎德爲二. 初歎後結.

歎爲二. 初爲心法故一句明上心. 次三雙是

下化. 一戒施. 二折攝. 三聽說如文. 文似下化

而兼上心. 次從皆悉成就去結如文. 列名如

文. 二如是等各相謂言去. 是順召. 若無奉召

中              欄

何得有順. 擧順卽知有奉順召. 但明順動召.

餘可知. 次獻供敬儀如文. 七多羅樹者. 王性

剛高不居物下佛力接之高七樹也. 或云只

是隨宜耳. 次五□大臣長者. 文爲二. 所召順

召. 所召有數類歎名. 數類如文. 歎中有上心

下化如文. 列名(云云). 從所設供具去是順召.

設具中因食開常是順聲召. 詣雙樹間是順

動召. 心懷憂惱是順光召(云云). 次列舍離旣言

六倍勝. 前應是六□. 但王數可數. 但除阿□

一人. 餘者不須□量. 故數不言耳. 文爲三. 所

召奉召順召. 初所中有類有名. 類中簡□王

者. 此王在後列名如文. 嚴四兵去卽是順召.

是諸王等是歎德. 具有上心下化歎德. 而不

次第者顯其無定. 次亦於晨朝是奉召. 三持

甘膳等是順召. 次七□夫人衆. 上列當世夫

人. 此列寡嬪淑等. 文爲二. 所召順召. 所召有

數類名歎也. 類中簡世王. 又出本是三三昧

[&FFFF]#爲女儀. 悉是權類. 列名如文. 悉皆安住歎

德也. 上心下化悉如文. 各相謂言者順召如

文. 次八□天女衆文爲三(云云). 所召有數類名

歎. 初如文. 次天女類也. 此中多是三光. 已上

四□已下天女之類. 三列名如文. 四作如是

言下歎德爲三. 先歎報得天眼所見. 次是諸

下歎上心. 三善能下歎下化. 初如文. 次歎上

心中. 欲聞大乘是深解大乘. 威儀具足是安

住大乘. 餘如文. 三善能隨順下. 是下化. 釋如

前. 亦於晨朝者是奉召. 各取天木香者是順

召. 如文(云云). 次九□龍衆亦爲三(云云). 所召. 有

數類名. 奉召如文. 設諸供具下是順召. 如文.

下              欄

次十□鬼神王衆. 文爲二. 所召有數類名. 此

應是同名. 後列者是正四王仁等速詣是順

召. 供具如文(云云). 次二十□鳥王增數至千億

□沙鬼神至白濕王. 但略列數語類出名而

已. 其中或有歎德皆可解. 是爲增數. 前二十

一衆意從復有十萬億□沙天子風神雨

神. 是三衆同數. 復有二十□沙象王至二十

□沙仙人凡五衆同數. 同數文竟. 閻色提中

一切□王者是無數衆. 第二列中間衆. 閻色

提是一邊. 無量世界是一邊. 其中間又爲二.

一結前列後. 二悲近召遠. 結前者結前三十

四衆. 簡出二衆者有事有顯. 事者迦葉入滅

定. 定所持故不來. 阿難爲魔所[&FFFF]#故不來. 有

所顯者迦葉爲顯不捨細戒故. 迦葉最長子

方持佛法. 佛若臨滅應赦細戒. 告阿難言. 我

滅度後諸微細戒能持者善. 不能者捨. 迦葉

後問何等是微細戒. 阿難言不知. 卽訶阿難

云. 汝面受佛旨. 今言不知. 可捨不可捨. 又爲

外道所譏. 師所制戒滅後皆捨. 復不可捨. 迦

葉若來寧得執正此事. 阿難爲顯最後佛稱

歎付囑顯神[&FFFF]#力. 阿難若來則不顧問亦不

稱歎. 亦復不使文殊持[&FFFF]#解[&FFFF]#. 二衆不來其

意顯此. 問佛令捨細戒迦葉不許. 師弟相拒

何也. 答不然佛爲利根隨有利益. 迦葉爲鈍

根還令如故. 故非違拒. 次列後爲三. 初人天.

次山神. 三河海神. 初文者. 卽是諸四天上下

之人天也. 經言中間. 中間何所不收. 文雖不

云三天下及百億四天下義推應有. 何者他

方遠國尙復能來. 東弗西瞿何緣不至. 十方